**Obrazloženje**

Na web stranicama Općine Čavle objavljen je nacrt Odluke o stipendiranju učenika i studenata te se poziva zainteresirana javnost na Savjetovanje o istoj.

Općinsko vijeće Općine Čavle na sjednici vijeća 9. listopada 2014.g. donijelo je Odluku o stipendiranju učenika i studenata (˝Službene novine Primorsko-goranske županije˝ broj 30/14, -dalje u tekstu Odluka), I. izmjene i dopune Odluke na sjednici održanoj 28. rujna 2015 (˝Službene novine Primorsko-goranske županije˝ broj 29/15), II. izmjene i dopune Odluke na sjednici održanoj 14. rujna 2017.g. (˝Službene novine Primorsko-goranske županije˝ broj 25/17) te III. izmjene i dopune Odluke na sjednici održanoj 22. rujna 2022.g. (Službene novine Općine Čavle 9/22).

Ovom Odlukom utvrđuju se uvjeti za stjecanje prava za dodjelu stipendija učenika srednjih škola i studenata, postupak dodjele te prava o obveze korisnika stipendije.

Obzirom da je donesena odluka već u nekoliko navrata doživjela izmjene i dopune potrebno je pristupiti donošenju novog akta sukladno članku 48. stavku. 4 Jedinstvenih metodološko-nomotehničkih pravila za izradu akata koje donosi Hrvatski sabor (˝Narodne novine˝ broj 74/15).

U odnosu na postojeći tekst Odluke o stipendiranju učenika i studenata dodatno se uređuju uvjeti dodjele stipendija, način objave natječaja, predlaže se imenovanje Povjerenstva za dodjelu stipendija, ukida se rangiranje stipendista te se uvodi odredba o obveznom volontiranju korisnika stipendije kao uvjet ostvarivanja prava na dodjelu stipendije slijedeće školske/akademske godine.

Rok za podnošenje prijedloga 26. kolovoza 2024. godine do 11.00h.

 Prijedlozi se mogu dostaviti pisanim putem ili na elektroničku adresu: pisarnica@cavle.hr.

Po završetku Savjetovanja, svi pristigli prijedlozi bit će pregledani i razmotreni te će se o istim sastavit Izvješće o usvojenim i odbijenim prijedlozima koje će biti objavljeno na web stranici Općine Čavle.

Na temelju ponuđenog teksta Odluke i pristiglih komentara sudionika Savjetovanja, formulirat će se konačni tekst Odluke o kojoj će raspravljati Općinsko vijeće kao tijelo koje Odluku usvaja.

KLASA:604-01/24-01/02

URBROJ:2170-17-01/04-24-1

Čavle, 26. srpnja 2024.g.

 Općinska načelnica